[{"text_idx": "#000001", "text": "\"Suspensaun ne'e fo\u0301 ba ha'u atubele kandidata-an ba Prezidente Repu\u0301blika, avontade\", dehan nia iha rejidensia Metiaut, kuarta (01/09)."}, {"text_idx": "#000002", "text": "Maibe\u0301, karta suspensaun ne'ebe\u0301 bispu fo\u0301 ne'e, tenke ba hasoru filafali bispu na'in-rua seluk, atu aprezenta-an. Tanba prosesu kandidata-an ba PR, presiza iha obrigasaun husi Bispu na'in-tolu iha atu fo\u0301 hanoin ruma kona-ba, (igreja nia doutrina bainhira atu tama ba vida poli\u0301tika."}, {"text_idx": "#000003", "text": "Ho ida ne'e, eleisaun prezidensia ne'ebe\u0301 sei akontese iha tinan 2022, maske partidu ida-rua ho kandidatura, maibe\u0301 naran padre Martinho tama nafatin iha partidu hothotu tanba ne'e nu'udar alternativu ida."}, {"text_idx": "#000004", "text": "Oras ne'e, Amu Martinho mo\u0301s hakerek ona dokumentu kompletu hodi haruka ba partidu CNRT, maibe\u0301 sira responde de'it katak kongressu mak foin bele haree."}, {"text_idx": "#000005", "text": "Nune'e mo\u0301s ba Partidu Demokratiku (PD) ko'alia ona, maibe\u0301 iha nivel estrutura nasiona\u0301l inklui parte PUDD nian hetan apoiu pursentu atus-ida (100%)."}, {"text_idx": "#000006", "text": "\"Nomo\u0301s eis PLP, eis KHUNTO, no eis Fretilin, barak mak hanesan tau laran ba ha'u. Ne'ebe\u0301 di'ak hela, ha'u mantein pozisaun nu'udar kandidatu independente, porque kandidatura independente mak bele jamin, primeiru unidade, segundu Liberdade, terseiru karidade. Ha'u sempre repete liafuan ida ne'e, amu lulik ida ne'ebe\u0301 hili dalan atu tama poli\u0301tika, igreja tau iha ninia kabas leten liafuan tolu\", hatete nia."}, {"text_idx": "#000007", "text": "Bainhira kandidata-an mak hakarak iha primeira dama, ida ne'e tuir amu papa nia karta mai prontu bele, maibe\u0301 amu papa nia karta mai mak tau sarani babain, siknifika katak tenke hala'o kna'ar politika babain."}, {"text_idx": "#000008", "text": "\"Atu konkorda ha'u ba prezidente repu\u0301blika ka la'e, Bispu hotu, amu papa hotu, lian ida de'it ona. Ho karta amu bispu nian ne'e, igreja fo\u0301 nia ema, sakrifika nia ema ida ba atu servi\u0301 ba nasaun, povu, no ba sarani sira, maibe\u0300 liliu ba povu tomak porque povu Timor-Leste ne'e la'o\u0301s hothotu sarani kato\u0301lika\", dehan nia. (*)"}, {"text_idx": "#000011", "text": "Maibe\u0301 fo\u0301 livre ba sidadaun ne'ebe\u0301 mak halo resenseamentu Eleitora\u0301l iha Munisi\u0301piu ka Postu ka Suku sira ne'ebe\u0301 mak besik."}, {"text_idx": "#000012", "text": "\"Regra nafatin, Vasina dalarua mo\u0301s labele viajen ba mai no hela lai iha uma maibe\u0301 aumenta de'it mak fo\u0301 livre ba sira ne'ebe\u0301 ba halo resensiamentu eleitora\u0301l no sira ne'ebe\u0301 mak rega susuk sira iha Dili\", esplika nia. (*)"}, {"text_idx": "#000014", "text": "\"Ita-nia primeiru Ministru aujente tan dala ida, tanba moras maibe\u0301 iha ona rekuperasaun ne'ebe\u0301 di'ak e iha teste ne'ebe\u0301 mak halo sen\u0303o\u0301r Primeiru Ministru pozitivu Covid-19 no autoizolamentu iha uma\", hatete Prezidensia Konsellu Ministru (MPKM), Fidelis Leite Magalha\u0303es, iha Ministe\u0301riu Finansas Aitarak Laran, kuarta (01/09)."}, {"text_idx": "#000015", "text": "Tanba ne'e, Primeiru Ministru, Taur Matan Ruak, kumpri rekomendasaun sira ne'ebe\u0301 mak hato'o husi pesoa\u0301l sau\u0301de sira hodi labele hasoru ema barak no ba fatin pu\u0301bliku sira."}, {"text_idx": "#000016", "text": "\"Maibe\u0301 Primeiru Ministru mo\u0301s kumpri hotu rekomendasaun sira ne'ebe\u0301 mak pesoa\u0301l sau\u0301de hato'o atu halo tuir, karik Primeiru Ministru hakarak hetan sau\u0301de ne'ebe\u0301 di'ak filafali\", dehan nia. (*)"}, {"text_idx": "#000019", "text": "Tanba Kampan\u0303a vasinasaun sai prioridade ida atubele hakbesik-an ba komunidade sira hodi esplika ho loloos objetivu husi vasina ne\u2019e rasik, atu halo mitigasaun hodi rezolve problema atu labele afeta ba komunidade sira."}, {"text_idx": "#000020", "text": "Nune'e MAPKomS husu ba komunidade iha suku Laku Mesak tomak atu hakbesik-an nafatin ba sentru vasinasaun Covid-19 nia, atubele salva-an, salva fami\u0301lia no salva Timor-Leste husi moras Covid-19 ho nia variante foun."}, {"text_idx": "#000022", "text": "Tanba ne'e husu ba komunidade atu koopera ho parte sau\u0301de hodi simu vasinasaun nune\u2019e bele hadook-an husi vi\u0301rus morta\u0301l ne\u2019e no kontribui ba redusaun nu\u0301meru kazu iha Timor-Leste."}, {"text_idx": "#000024", "text": "Tempotimor (Dili)-Governu liuhusi Konsellu Ministru (KM) sei seidauk implementa projetu dekretu lei ba kriasaun apoiu finanseiru ba kazu kazu mate ka inkapasidade husi rezultadu husi inokulasaun ho vasina kontra Covid-19, tanba hein Prezidente Repu\u0301blika (PR), Francisco Guterres 'Lu\u0301 Olo', seidiuak promulga."}, {"text_idx": "#000025", "text": "Konsellu Ministrus aprova ona projetu Dekretu-Lei iha loron 21, fulan-jullu, tinan 2021, ba kriasaun apoiu finanseiru ba kazu mate ka inkapasidade tanba rezultadu husi inokulasaun ho vasina kontra COVID-19."}, {"text_idx": "#000026", "text": "Maske risku husi efeitu sekunda\u0301riu grave ne\u2019ebe\u0301 provoka husi vasina kontra COVID-19 ki\u2019ik tebes, ne\u2019ebe\u0301 kompensa maka'as tebes ho benefi\u0301siu husi vasinasaun ba populasaun einjera\u0301l, ho ninia efika\u0301sia ne\u2019ebe\u0301 komprova ona atu prevene kazu grave\u0301 no mate, Governu deside ho diploma ida-ne\u2019e prevene situasaun, exesiona\u0301l loos, iha ne\u2019ebe\u0301 ninia efeitu sekunda\u0301riu sira grave\u0301 liu, hodi prevee kompensasaun loloos ba ema ne\u2019ebe\u0301 hetan efeitu sekunda\u0301riu hirak ne\u2019e."}, {"text_idx": "#000027", "text": "\"Projetu Dekretu-Lei ne\u2019e haruka tiha ona ba Prezidente Repu\u0301blika ninia apresiasaun iha loron 29 fulan-jullu no sei hein promulgasaun\", informa Ministru Prezide\u0301nsia Konsellu Ministru, Fidelis Leite Magalha\u0303es, liuhusi karta komunikadu ne'ebe\u0301 asesu, kuarta (01/09)."}, {"text_idx": "#000028", "text": "Dekretu-Lei ne\u2019e define katak iha kazu inkapasidade ki\u2019ik liu 30% ne\u2019ebe\u0301 provoka husi vasina kontra COVID-19 sei atribui kompensasaun ida ho valo\u0301r dolar amerikanu rihun ida, karik inkapasidade ne\u2019ebe\u0301 iha husi 30% to\u2019o 70% sei atribui valo\u0301r dolar amerikanu 2100 no iha kazu vasina provoka inkapasidade boot liu 70% sei atribui dolar amerikanu rihun 7."}, {"text_idx": "#000030", "text": "Verifikasaun ba situasaun mate nian ka inkapasidade no ninia relasaun ho vasina kontra COVID-19 sei hala\u2019o liuhusi avaliasaun me\u0301dika no Ministe\u0301riu Sau\u0301de mak sei responsa\u0301vel ba rekon\u0303esimentu direitu apoiu ne\u2019e nian."}, {"text_idx": "#000031", "text": "\"To\u2019o agora Ministra Sau\u0301de seidauk konfirma ka informa Konsellu Ministrus kona-ba kazu ruma, ne\u2019ebe\u0301 komprova ona, husi mate ka efeitu segunda\u0301riu grave\u0301 katak provoka husi vasina hasoru COVID-19\", dehan nia."}, {"text_idx": "#000032", "text": "Bainhira, iha kazu komprovadu ruma, maske seidauk promulga Dekretu-Lei ne\u2019e, Ministe\u0301riu relevante sira, tuir orientasaun Konsellu Ministrus no Primeiru Ministru nian, tenke halo intervensaun hodi provide\u0301nsia apoiu ba vi\u0301tima sira. (*)"}, {"text_idx": "#000034", "text": "\"Enkoraja populasaun Manatutu atu nafatin simu vasinasaun maske dadus sau\u0301de hatudu katak nu\u0301meru vasinasaun iha munisi\u0301piu ne\u2019e atinje ona porsentu 44 husi tota\u0301l populasaun liu rihun 46 ne\u2019ebe\u0301 simu ona vasina\u201d, dehan Ministru Francisco iha aldeia Labubu, suku Laku Mesak, Postu Administrativu Laklo, Munisi\u0301piu Manatutu, tersa (31/08)."}, {"text_idx": "#000035", "text": "Tanba ne\u2019e, komunidade suku Laku Mesak tenke partisipa ma\u0301simu iha programa vasinasaun ne\u2019e, tanba vi\u0301rus Covid-19 ameasa ona mundu tomak dezde mosu ba dala uluk iha sidade Wuhan-Xina iha tinan 2019."}, {"text_idx": "#000036", "text": "Ho ida ne\u2019e, ema miliaun haat-resin mate iha mundu, enkuantu Timor-Leste rejista ona nu\u0301meru mortalidade hamutuk neennulu-resin, tanba ne\u2019e uainhira la halo prevensaun ho se\u0301riu mak Timor-Leste sei la lakon husi Covid-19 no sei lakon vida barak hanesan nasaun dezenvolvidu seluk ne\u2019ebe\u0301 iha rekursu sufisiente maibe\u0301 labele salva sira-nia populasaun rasik"}, {"text_idx": "#000037", "text": "Ho Timor-Leste ne\u2019ebe\u0301 hola parte mo\u0301s iha grupu COVAX ne\u2019ebe\u0301 lori asesu ba tipu vasina AstraZeneca, ne\u2019ebe\u0301 apoia husi parseiru internasiona\u0301l sira, iha ne\u2019ebe\u0301 li\u0301der nasiona\u0301l barak mak simu ona."}, {"text_idx": "#000038", "text": "Haree bavantajen husi simu vasinasaun dala rua sei iha imunidade forte atu luta kontra moras ne\u2019e se karik infetadu, no fo\u0301 biban ba komunidade atu halo movimentu uainhira iha nesesidade importante ne\u2019ebe\u0301 presiza halo. Tanba ne\u2019e, vasina hanesan xave importante hodi prevene vi\u0301rus Covid-19"}, {"text_idx": "#000039", "text": "Husi parte sau\u0301de durante kampan\u0303a nasiona\u0301l ba vasinasaun kontra Covid-19 iha aldeia Labubu, tota\u0301l populasaun Suku Laku Mesak ne\u2019ebe\u0301 simu ona vasinasaun hamutuk 63, iha ne\u2019ebe\u0301 na\u2019in-60 komposta husi feto na\u2019in-18 no mane na\u2019in-42 simu ona primeira doze, enkuantu na\u2019in-tolu seluk, feto ida no mane na\u2019in-rua kompleta ona vasina ba segunda doze."}, {"text_idx": "#000040", "text": "Relasiona ho persentajen vasinasaun iha munisi\u0301piu Manatutu, Koordenadora-Jera\u0301l ba asuntu Covid-19, Odete Viegas, relata atualmente nu\u0301meru vasina iha munisi\u0301piu Manatuto ne\u2019e atinje ona porsentu 44 ne\u2019ebe\u0301 hatudu progresu signifikativu no tenke atinje porsentu 85 nune\u2019e bele livre husi vi\u0301rus morta\u0301l ne\u2019e:"}, {"text_idx": "#000041", "text": "Maibe\u0301 nafatin kumpre distansiamentu sosia\u0301l no uza ma\u0301skara, tanba virus ho variente foun ho naran Delta da\u2019et lais liu no posibilidade ema ne\u2019ebe\u0301 simu ona vasina dala rua bele infetadu maske ninia risku la grave\u0301."}]